**NOTĂ INFORMATIVĂ**

la proiectul hotărîrii Guvernului cu cu privire la transmiterea unor bunuri imobile şi modificarea unor Hotărâri de Guvern

|  |
| --- |
| **1. Temeiul iniţierii procesului de elaborare, autorul proiectului** |
| Proiectul hotărârii Guvernului cu privire la transmiterea unor bunuri imobile şi modificarea unor Hotărâri de Guvern  este elaborat de către Ministerul Afacerilor Interne în baza art. 6 alin. (1) lit. a1) şi art. 14 alin. (1) lit. c) din Legea nr. 121-XVI din 4 mai 2007 privind administrarea şi deetatizarea proprietăţii publice, Hotărârii Guvernului 901 din 31 decembrie 2015 „Pentru aprobarea Regulamentului cu privire la modul de transmitere a bunurilor proprietate publică”, care identifică temeiurile transmiterii gratuite a bunurilor proprietate publică a statului. |
| **2.Argumentarea necesităţii de reglementare** |
| Proiectul prenotat presupune transmiterea cu titlu gratuit, la solicitarea Inspectoratului General pentru Situaţii de Urgenţă al Ministerului Afacerilor Interne, a unor bunuri imobile din gestiunea Administraţiilor Publice Locale în administrarea Ministerului Afacerilor Interne, gestiunea subdiviziunilor subordonate Inspectoratului General pentru Situaţii de Urgenţă.  În scopul îmbunătăţirii condiţiilor de muncă şi sporirea nivelului de realizare a obligaţiilor funcţionale a Unităţii Salvatori şi Pompieri Hânceşti, de către Consiliul raional Hânceşti a fost transmis în gestiunea economică a Inspectoratului General pentru Situaţii de Urgenţă al MAI, terenul cu suprafaţa de 1,0 ha, înregistrat cu numărul cadastral 53012051085, destinat pentru construcţie, situat în intravilanul oraşului Hânceşti, pentru edificarea unei Remize de salvatori şi pompieri moderne, prin intermediul Programului de asistenţă tehnică lansat de către SUA în Republica Moldova. În procesul de executare a lucrărilor de proiectare s-a stabilit că din cauza distanţei mari dintre punctele de racordare la resursele termoenergetice, apă şi canalizare şi viitoarea construcţie, costul de deviz se majorează depăşind cu mult limita mijloacelor financiare planificate iniţial.  Întru realizarea dezideratului propus şi anume edificarea unei construcţii moderne pentru dislocarea efectivului Direcţiei Situaţii Excepţionale Hânceşti a Inspectoratului General pentru Situaţii de Urgenţă al MAI, a fost identificat un lot de teren cu suprafaţa de 0,07 ha, mai convenabil, din punct de vedere tehnico-economic, pentru construcţia Unităţii de Salvatori şi Pompieri Hânceşti.  Luând în consideraţie că sectorul de teren cu suprafaţa de 1,0 ha, transmis Inspectoratului prin Hotărârea Guvernului nr. 64 din 05.02.2016 „Cu privire la transmiterea unui teren”, nu poate fi utilizat pentru construcţia Remizei de Salvatori şi Pompieri Consiliul Raional Hânceşti solicită returnarea acestuia.  În scopul gestionării cât mai eficace a bunurilor imobile Inspectoratul General pentru Situaţii de Urgenţă, a intervenit către Administraţiile Publice locale cu solicitare de a transmite, cu titlu gratuit, bunurile imobile care pe parcursul a mai multor ani sunt utilizate pentru desfăşurarea activităţii de Unităţile de Salvatori şi Pompieri teritoriale. Luarea la evidenţă contabilă a bunurilor imobile cu ulterioara lor înregistrare la Oficiul Cadastral Teritorial, va permite întreţinerea clădirilor, încheierii contractelor de furnizare a serviciilor comunale, precum şi includerea lor în diverse programe finanţate din afara Republicii Moldova.  Se propune modificarea pct. 2 al Hotărârii Guvernului nr. 887 din 19.07.2016 „Cu privire la transmiterea unor imobile” (Monitorul Oficial nr 217-229, art. 964) în vederea modificării suprafeţei bunului imobil transmis în gestiunea Inspectoratului General pentru Situaţii de Urgenţă. Suprafaţa indicată în prezent în Hotărâre reprezintă numai o parte din clădire ceea ce face imposibilă procedura de înregistrare a dreptului de gestiune economică la Oficiul Cadastral Teritorial. |
| **3. Fundamentarea economico-financiară** |
| Implementarea amendamentelor propuse nu implică cheltuieli financiare şi alocarea mijloacelor financiare suplimentare. |
| **4. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unor bunuri imobile este plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice. |

**Viceministru Oleg BABIN**